《李仁甫用东坡寄王定国韵赋新罗参见贻亦复继》
宋代·张栻

三韩接蓬莱，祥云护山顶。
涵濡雨露春，吞纳日月景。
美荫背幽壑，灵根发奇颖。
艰难航瀚海，包里走湖岑。
仙翁阅世故，未肯遽生瘿。
相期汗漫游，岁晚共驰骋。
原持紫团珍，往扣黄庭境。
想翁面敷腴，玉色带金井。
芸芸纳归根，湛此方寸静。
清规照浊俗，不惑类杨秉。
悬知药笼中，此物配丹鼎。
从今谈天舌，不用更浇茗。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。